Espai Natural de l’Alta Garrotxa. Serra de Ferreròs. La Muga
Albanyà_Sant Feliu de Carbonils_La Trilla_Sant Bartomeu_Coll de Pincaró_Albanyà
AEM 018_Sant Llorenç de la Muga
Des de la plaça del poble prenem la carretera en direcció a Sant Llorenç de la Muga. En sortir del poble la deixem per una pista a l'esquerra que ens porta a un mas. Pugem fortes rampes fins a la part alta de la Serra de Ferreròs, on deixem una pista a l'esquerra. Seguim els senyals de GR. Trobem una bifurcació i deixem a la dreta la pista que duu a Sant Llorenç de la Muga. Deixem una pista secundària a la dreta i continuem per la principal seguint sempre els senyals del GR fins a Sant Feliu de Carbonils i La Trilla.
Just a sota del mas deixem les marques de GR i la pista que hi porta, per una de secundària a l'esquerra. Baixem al fons de la vall del riu La Muga. Arribem al mas la Figa. Prenem la pista d’entrada a la finca, travessem el riu i sortim a una altra pista que, pocs metres a la dreta, porta a Sant Bartomeu i a l'esquerra al Coll de Pincaró. Al coll continuem pujant deixant a l’esquerra la baixada directa a Albanyà.
Passat un pla deixem a la dreta la pista amb cadenat de Can Coll i continuem pujant. Deixem una altra pista a la dreta en un revolt tancat. Abandonem la pista principal quan trobem a l’esquerra una pista secundària. Resseguim per sota la cinglera de l’ermita de Sant Joan de Bossols. A l’altra vessant trobem una pista més bona que, a l’esquerra, baixa còmodament al fons de la Vall de La Muga. Continuem a la dreta en paral•lel al riu per retornar a Albanyà.
Sant Bartomeu de Pincaró. Sant Feliu de Carbonils
L’Hostal de l’Aigua. Tel. 972 56 92 25.
Hotel-restaurant Torre Laurentii. Tel 972 56 93 50
Restaurant Samuga. 972 56 92 98